ΑΠΟΦΑΣΗ ΤΟΥ ΣΥΜΒΟΥΛΙΟΥ της 30ής Ιουνίου 1997 για την εξουσιοδότηση κρατών μελών να εφαρμόσουν και να εξακολουθήσουν να εφαρμόζουν σε ορισμένα πετρελαιοειδή, όταν χρησιμοποιούνται για συγκεκριμένους σκοπούς, τους ισχύοντες μειωμένους συντελεστές του ειδικού φόρου κατανάλωσης ή τις απαλλαγές από τον ειδικό φόρο κατανάλωσης, σύμφωνα με τη διαδικασία που προβλέπεται στην οδηγία 92/81/ΕΟΚ (97/425/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή (1), και ιδίως το άρθρο 8 παράγραφοι 4 και 6,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

Εκτιμώντας:

ότι, σύμφωνα με το άρθρο 8 παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής, εξουσιοδοτεί κράτος μέλος να χορηγήσει απαλλαγές ή μειώσεις του ειδικού φόρου κατανάλωσης που επιβάλλεται στα πετρελαιοειδή για λόγους ειδικής πολιτικής 7

ότι, σύμφωνα με το άρθρο 8 παράγραφος 6 της οδηγίας 92/81/ΕΟΚ, το Συμβούλιο εξετάζει την κατάσταση, το αργότερο στις 31 Δεκεμβρίου 1996, βάσει έκθεσης που υποβάλλει η Επιτροπή 7

ότι η Επιτροπή ενημερώθηκε από κράτη μέλη για την πρόθεσή τους να εξακολουθήσουν να εφαρμόζουν ορισμένες τέτοιες από τις ως άνω απαλλαγές ή μειώσεις, οι οποίες ήδη προβλέπονται από τη φορολογική τους νομοθεσία, ή να θεσπίσουν απαλλαγές ή μειώσεις στις οποίες θα πρέπει να εφαρμοστεί η διαδικασία που προβλέπεται βάσει του ανωτέρω άρθρου 8 παράγραφος 4 7

ότι τα άλλα κράτη μέλη έχουν ενημερωθεί σχετικά 7

ότι, για λόγους ειδικής πολιτικής, ορισμένες απαλλαγές και μειώσεις θα πρέπει να εξακολουθήσουν να ισχύουν μέχρι τις 31 Δεκεμβρίου 1999 και άλλες μέχρι τις 31 Δεκεμβρίου 1998 7 ότι θα πρέπει να προβλεφθούν διατάξεις για παράταση πέραν των προαναφερθεισών ημερομηνιών 7 ότι η Επιτροπή επανεξετάζει, σε τακτά διαστήματα, τις μειώσεις ή απαλλαγές για να διασφαλίσει ότι συμβιβάζονται με τη λειτουργία της εσωτερικής αγοράς και με τους άλλους στόχους της συνθήκης 7

ότι ορισμένες απαλλαγές και μειώσεις θα πρέπει να καταργηθούν με ισχύ από 1ης Ιανουαρίου 1998,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με τις παραγράφους 4 και 6 του άρθρου 8 της οδηγίας 92/81/ΕΟΚ και παρά τις υποχρεώσεις που επιβάλλονται από την οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή (4), εξουσιοδοτούνται τα ακόλουθα κράτη μέλη να εξακολουθήσουν να εφαρμόζουν, μέχρι τις 31 Δεκεμβρίου 1999, τις καθοριζόμενες μειώσεις των συντελεστών του ειδικού φόρου κατανάλωσης ή απαλλαγές από τον ειδικό φόρο κατανάλωσης, και να συνεχίσουν να τις εφαρμόζουν αυτόματα για διαδοχικές διετείς περιόδους, εκτός εάν το Συμβούλιο, πριν από τη λήξη των περιόδων αυτών, κατόπιν προτάσεως της Επιτροπής, αποφασίσει ομόφωνα για την κατάργηση ή την τροποποίηση κάποιων ή όλων αυτών των παρεκκλίσεων:

1. Στο Βασίλειο του Βελγίου:

- για οχήματα δημόσιων τοπικών μεταφορών επιβατών,

- για το υγραέριο (LPG), το φυσικό αέριο και το μεθάνιο,

- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ,

- για τη ναυσιπλοΐα με ιδιωτικά σκάφη αναψυχής.

2. Στο Βασίλειο της Δανίας:

- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ,

- για μερική επιστροφή στον εμπορικό τομέα, υπό την προϋπόθεση ότι οι φόροι αυτοί συμφωνούν με τις κοινοτικές διατάξεις και ότι το ποσό του καταβαλλόμενου και μη επιστρεφόμενου φόρου τηρεί πάντοτε τους ελάχιστους συντελεστές του φόρου ή του τέλους ελέγχου επί των πετρελαιοειδών, όπως προβλέπεται στην κοινοτική νομοθεσία,

- για οχήματα δημόσιων τοπικών μεταφορών επιβατών,

- για μείωση του φορολογικού συντελεστή επί του πετρελαίου εσωτερικής καύσης (ντήζελ), προκειμένου να ενθαρρυνθεί η χρησιμοποίηση καυσίμων περισσότερο φιλικών προς το περιβάλλον, υπό την προϋπόθεση ότι τα κίνητρα αυτά συνδέονται με καθιερωμένα τεχνικά χαρακτηριστικά, συμπεριλαμβανομένου του ειδικού βάρους, της περιεκτικότητας σε θείο, του σημείου απόσταξης, του αριθμού και δείκτη κετανίου και ότι για τους συντελεστές αυτούς τηρούνται πάντοτε οι ελάχιστοι φορολογικοί συντελεστές επί των πετρελαιοειδών, όπως προβλέπεται στην κοινοτική νομοθεσία.

3. Στην Ομοσπονδιακή Δημοκρατία της Γερμανίας:

- για τη χρησιμοποίηση απόβλητων αερίων υδρογονανθράκων ως καυσίμων θέρμανσης,

- επί των δειγμάτων πετρελαιοειδών που προορίζονται για αναλύσεις, δοκιμές για την παραγωγή ή για άλλους επιστημονικούς σκοπούς,

- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.

4. Στην Ελληνική Δημοκρατία:

- για οχήματα δημόσιων τοπικών μεταφορών,

- για το υγραέριο (LPG) και το μεθάνιο που χρησιμοποιούνται για βιομηχανικούς σκοπούς,

- για χρήση από μέρους των εθνικών ενόπλων δυνάμεων,

- για τη χορήγηση ελάφρυνσης από τον ειδικό φόρο κατανάλωσης επί των πετρελαιοειδών για τα καύσιμα που προορίζονται να χρησιμοποιηθούν για επίσημα οχήματα του Υπουργείου Προεδρίας και της εθνικής αστυνομίας.

5. Στο Βασίλειο της Ισπανίας:

- για το υγραέριο (LPG) που χρησιμοποιείται ως καύσιμο κινητήρων σε οχήματα δημόσιων τοπικών μεταφορών,

- για το υγραέριο (LPG) που χρησιμοποιείται ως καύσιμο κινητήρων στα ταξί,

- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.

6. Στη Γαλλική Δημοκρατία:

- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1, στοιχείο β) της οδηγίας 92/81/ΕΟΚ,

- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά,

- για καύσιμα που χρησιμοποιούνται από τα ταξί, εντός των ορίων ετήσιας ποσόστωσης,

- στο πλαίσιο ορισμένων πολιτικών για την υποβοήθηση περιφερειών στις οποίες παρουσιάζεται μείωση του πληθυσμού.

7. Στην Ιρλανδία:

- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1, στοιχείο β) της οδηγίας 92/81/ΕΟΚ,

- για τη ναυσιπλοΐα με ιδιωτικά σκάφη αναψυχής,

- για τα οχήματα δημόσιων τοπικών μεταφορών επιβατών,

- για το υγραέριο (LPG), το φυσικό αέριο και το μεθάνιο που χρησιμοποιούνται ως καύσιμα κινητήρων,

- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά,

- για την παραγωγή αλουμίνας στην περιοχή Shannon,

- για οχήματα με κινητήρα που χρησιμοποιούν άτομα με ειδικές ανάγκες.

8. Στην Ιταλική Δημοκρατία:

- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1, στοιχείο β), της οδηγίας 92/81/ΕΟΚ,

- για δημόσια οχήματα τοπικής μεταφοράς επιβατών,

- για καύσιμα που χρησιμοποιούνται στα ταξί,

- για απόβλητα αέρια υδρογονανθράκων που χρησιμοποιούνται ως καύσιμα,

- για το μεθάνιο που χρησιμοποιείται ως καύσιμο σε οχήματα με κινητήρα,

- για κατανάλωση στις περιοχές Val d'Aosta και Gorizia,

- για τις εθνικές ένοπλες δυνάμεις,

- για τα ασθενοφόρα.

9. Στο Μεγάλο Δουκάτο του Λουξεμβούργου:

- στα οχήματα δημοσίων τοπικών μεταφορών επιβατών,

- για το υγραέριο (LPG), το φυσικό αέριο και το μεθάνιο.

10. Στο Βασίλειο των Κάτω Χωρών:

- για το υγραέριο (LPG), το φυσικό αέριο και το μεθάνιο,

- για τα δείγματα πετρελαιοειδών που προορίζονται για αναλύσεις, δοκιμές για την παραγωγή ή για άλλους επιστημονικούς σκοπούς,

- για τις εθνικές ένοπλες δυνάμεις.

11. Στη Δημοκρατία της Αυστρίας:

- για το υγραέριο (LPG) που χρησιμοποιείται ως καύσιμο κινήτηρα από οχήματα δημοσίων τοπικών μεταφορών επιβατών.

12. Στη Δημοκρατία της Πορτογαλίας:

- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ,

- για τη χορήγηση ελάφρυνσης από τον ειδικό φόρο κατανάλωσης επί του υγραερίου (LPG), του φυσικού αερίου και του μεθανίου, όταν χρησιμοποιούνται ως καύσιμα για τις δημόσιες τοπικές μεταφορές επιβατών,

- για μείωση του ειδικού φόρου κατανάλωσης για το πετρέλαιο εξωτερικής καύσης που καταναλώνεται στην αυτόνομη περιοχή της Μαδέρας. Η μείωση αυτή δεν μπορεί να υπερβαίνει το επιπλέον κόστος που συνεπάγεται η μεταφορά του πετρελαίου εξωτερικής καύσης στην εν λόγω περιοχή,

- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών και όταν η επαναχρησιμοποίηση βαρύνεται φορολογικά.

13. Στη Δημοκρατία της Φινλανδίας:

- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ,

- για τη ναυσιπλοΐα με ιδιωτικά σκάφη αναψυχής,

- για απαλλαγή από τον ειδικό φόρο κατανάλωσης επί του μεθανίου και του υγραερίου (LPG) για όλες τις χρήσεις,

- για μειωμένους συντελεστές του ειδικού φόρου κατανάλωσης για το πετρέλαιο εσωτερικής καύσης (ντήζελ) και το πετρέλαιο θέρμανσης εσωτερικής καύσης, υπό την προϋπόθεση ότι οι συντελεστές αυτοί τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται στην κοινοτική νομοθεσία,

- για μειωμένους συντελεστές του ειδικού φόρου κατανάλωσης για την ανασχηματισμένη αμόλυβδη βενζίνη και τη βενζίνη με μόλυβδο, υπό την προϋπόθεση ότι οι συντελεστές αυτοί τηρούν πάντοτε τους ελάχιστους φορολογικούς συντελεστές για τα πετρελαιοειδή που προβλέπονται στην κοινοτική νομοθεσία.

14. Στο Βασίλειο της Σουηδίας:

- για μείωση του συντελεστή του ειδικού φόρου κατανάλωσης επί των πετρελαιοειδών που χρησιμοποιούνται για βιομηχανικούς σκοπούς, υπό την προϋπόθεση ότι οι συντελεστές αυτοί τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται στην κοινοτική νομοθεσία,

- για απαλλαγή από τον ειδικό φόρο κατανάλωσης για το βιολογικώς παραγόμενο μεθάνιο και άλλα απόβλητα αέρια,

- για μειωμένους φορολογικούς συντελεστές επί του πετρελαίου εσωτερικής καύσης (ντήζελ), σύμφωνα με τις περιβαλλοντικές κατηγορίες.

15. Στο Ηνωμένο Βασίλειο της Μεγάλης Βρετανίας και Βορείου Ιρλανδίας:

- για την αεροπλοΐα, εκτός των περιπτώσεων που καλύπτονται από το άρθρο 8, παράγραφος 1, στοιχείο β) της οδηγίας 92/81/ΕΟΚ,

- για τα οχήματα δημόσιων τοπικών μεταφορών επιβατών,

- για το υγραέριο (LPG), το φυσικό αέριο και το μεθάνιο που χρησιμοποιούνται ως καύσιμα κινητήρων,

- για τη ναυσιπλοΐα με ιδιωτικά σκάφη αναψυχής,

- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.

Άρθρο 2

Σύμφωνα με τις παραγράφους 4 και 6 του άρθρου 8 της οδηγίας 92/81/ΕΟΚ και παρά τις υποχρεώσεις που επιβάλλονται από την οδηγία 92/82/ΕΟΚ, εξουσιοδοτούνται τα ακόλουθα κράτη μέλη να εφαρμόσουν ή να εξακολουθήσουν να εφαρμόζουν μέχρι τις 31 Δεκεμβρίου 1999 τις καθοριζόμενες μειώσεις των συντελεστών του ειδικού φόρου κατανάλωσης ή απαλλαγές από τον ειδικό φόρο κατανάλωσης, εκτός εάν το Συμβούλιο, κατόπιν προτάσεως της Επιτροπής, καθορίσει ομόφωνα, πριν από την ημερομηνία αυτή, εάν κάποιες ή όλες αυτές οι παρεκκλίσεις θα τροποποιηθούν ή θα παραταθούν για περαιτέρω συγκεκριμένη περίοδο:

1. Στο Βασίλειο του Βελγίου:

- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά,

- για μείωση του συντελεστή του ειδικού φόρου κατανάλωσης στο μαζούτ (βαρύ πετρέλαιο), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και σε καμία περίπτωση δεν μπορεί ο μειωμένος συντελεστής να είναι μικρότερος από 6,5 Ecu ανά τόνο.

2. Στο Βασίλειο της Δανίας:

- για την εφαρμογή διαφοροποιημένων συντελεστών του ειδικού φόρου κατανάλωσης επί της βενζίνης που διανέμεται από πρατήρια καυσίμων εφοδιασμένα με συστήματα επιστροφής των αναθυμιάσεων και της βενζίνης που διανέμεται από άλλα πρατήρια καυσίμων, υπό την προϋπόθεση ότι αυτοί οι συντελεστές τηρούν πάντοτε τους ελάχιστους συντελεστές του ειδικού φόρου κατανάλωσης στα πετρελαιοειδή, όπως προβλέπεται στην κοινοτική νομοθεσία.

3. Στην Ελληνική Δημοκρατία:

- για την εφαρμογή διαφοροποιημένων φορολογικών συντελεστών στην αμόλυβδη βενζίνη ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται από την κοινοτική νομοθεσία.

4. Στο Βασίλειο της Ισπανίας:

- για την εφαρμογή διαφοροποιημένων φορολογικών συντελεστών στην αμόλυβδη βενζίνη ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται από την κοινοτική νομοθεσία.

5. Στη Γαλλική Δημοκρατία:

- για μείωση του συντελεστή του ειδικού φόρου κατανάλωσης στο μαζούτ (βαρύ πετρέλαιο), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και ο φορολογικός συντελεστής επί του μαζούτ πρέπει να αντιστοιχεί στον ελάχιστο φορολογικό συντελεστή επί του μαζούτ, όπως προβλέπεται στην κοινοτική νομοθεσία,

- για την απαλλαγή από το φόρο αερίων που χρησιμοποιούνται ως καύσιμα κινητήρων για τις δημόσιες μεταφορές, εντός των ορίων ετήσιας ποσόστωσης.

6. Στην Ιρλανδία:

- για την εφαρμογή διαφοροποιημένων φορολογικών συντελεστών στην αμόλυβδη βενζίνη ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται από την κοινοτική νομοθεσία.

7. Στην Ιταλική Δημοκρατία:

- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα μετά από ανάκτηση είτε μετά από διεργασία ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.

8. Στο Μεγάλο Δουκάτο του Λουξεμβούργου:

- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα μετά από ανάκτηση είτε μετά από διεργασία ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά,

- για μείωση του συντελεστή του ειδικού φόρου κατανάλωσης στο μαζούτ (βαρύ πετρέλαιο), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και σε καμία περίπτωση δεν μπορεί ο μειωμένος συντελεστής να είναι μικρότερος από 6,5 Ecu ανά τόνο.

9. Στη Δημοκρατία της Αυστρίας:

- για το φυσικό αέριο και το μεθάνιο,

- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα μετά από ανάκτηση είτε μετά από διεργασία ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.

10. Στη Δημοκρατία της Πορτογαλίας:

- για την εφαρμογή διαφοροποιημένων φορολογικών συντελεστών στην αμόλυβδη βενζίνη ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται από την κοινοτική νομοθεσία,

- για μείωση του συντελεστή του ειδικού φόρου κατανάλωσης στο μαζούτ (βαρύ πετρέλαιο), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και ο φορολογικός συντελεστής επί του μαζούτ πρέπει να αντιστοιχεί στον ελάχιστο φορολογικό συντελεστή επί του μαζούτ, όπως προβλέπεται στην κοινοτική νομοθεσία.

11. Στη Δημοκρατία της Φινλανδίας:

- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα μετά από ανάκτηση είτε μετά από διεργασία ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται με φόρο.

12. Στο Βασίλειο της Σουηδίας:

- για διαφοροποιημένους φορολογικούς συντελεστές επί της αμόλυβδης βενζίνης που αντιστοιχεί σε διαφορετικές περιβαλλοντικές κατηγορίες, υπό την προϋπόθεση ότι εν λόγω συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται στην κοινοτική νομοθεσία,

- για μείωση του συντελεστή του ειδικού φόρου κατανάλωσης επί των πετρελαιοειδών που χρησιμοποιούνται για βιομηχανικούς σκοπούς, με την εισαγωγή συντελεστή μικρότερου από τον γενικώς επιβαλλόμενο καθώς και μειωμένου συντελεστή για επιχειρήσεις υψηλής έντασης εργασίας, υπό την προϋπόθεση ότι οι εν λόγω συντελεστές τηρούν πάντοτε τους ελάχιστους συντελεστές του ειδικού φόρου κατανάλωσης επί των πετρελαιοειδών που προβλέπονται από την κοινοτική νομοθεσία και δεν προκαλούν στρέβλωση του ανταγωνισμού,

- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1, στοιχείο β) της οδηγίας 92/81/ΕΟΚ.

13. Στο Ηνωμένο Βασίλειο:

- για μείωση του φορολογικού συντελεστή επί του πετρελαίου εσωτερικής καύσης (ντήζελ), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον,

- για διαφοροποιημένους φορολογικούς συντελεστές επί της αμόλυβδης βενζίνης που αντιστοιχεί σε διαφορετικές περιβαλλοντικές κατηγορίες, υπό την προϋπόθεση ότι οι συντελεστές αυτοί τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται στην κοινοτική νομοθεσία.

Άρθρο 3

Σύμφωνα με τις παραγράφους 4 και 6 του άρθρου 8 της οδηγίας 92/81/ΕΟΚ και παρά τις υποχρεώσεις που επιβάλλονται από την οδηγία 92/82/ΕΟΚ, εξουσιοδοτούνται τα ακόλουθα κράτη μέλη να εφαρμόσουν ή να εξακολουθήσουν να εφαρμόζουν μέχρι τις 31 Δεκεμβρίου 1998, τις καθοριζόμενες μειώσεις των συντελεστών του ειδικού φόρου κατανάλωσης ή απαλλαγές από τον ειδικό φόρο κατανάλωσης, εκτός εάν το Συμβούλιο, κατόπιν προτάσεως της Επιτροπής, καθορίσει ομόφωνα, πριν από αυτήν την ημερομηνία, εάν κάποιες ή όλες αυτές οι παρεκκλίσεις θα τροποποιηθούν ή θα παραταθούν για περαιτέρω συγκεκριμένη περίοδο:

1. Στη Γαλλική Δημοκρατία:

- για κατανάλωση στη νήσο Κορσική, υπό την προϋπόθεση ότι οι μειωμένοι συντελεστές τηρούν πάντοτε τους ελάχιστους φορολογικούς συντελεστές επί των πετρελαιοειδών, όπως προβλέπεται στην κοινοτική νομοθεσία,

- για την απαλλαγή όσον αφορά το μαζούτ (βαρύ πετρέλαιο) που χρησιμοποιείται ως καύσιμο για την παραγωγή αλουμίνας στην πόλη Gardanne,

2. Στην Ιταλική Δημοκρατία:

- για απαλλαγή από τον ειδικό φόρο κατανάλωσης επί των πετρελαιοειδών που χρησιμοποιούνται ως καύσιμα για την παραγωγή αλουμίνας στη Σαρδηνία,

- για μείωση του ειδικού φόρου κατανάλωσης για το μαζούτ, που χρησιμοποιείται στην παραγωγή ατμού, και για το πετρέλαιο εσωτερικής καύσης που χρησιμοποιείται σε κλιβάνους για ξήρανση και «ενεργοποίηση» μοριακών σήστρων στη περιοχή Reggio της Καλαβρίας, υπό την προϋπόθεση ότι ο φορολογικός συντελεστής τηρεί τους ελάχιστους φορολογικούς συντελεστές επί των πετρελαιοειδών, όπως προβλέπεται στην κοινοτική νομοθεσία,

- για μείωση των συντελεστών του ειδικού φόρου κατανάλωσης για τη βενζίνη που καταναλώνεται στην περιοχή Friuli-Venezia Giulia, υπό την προϋπόθεση ότι ο φορολογικός συντελεστής τηρεί τον ελάχιστο συντελεστή που προβλέπεται στην κοινοτική νομοθεσία,

- για μείωση του φορολογικού συντελεστή επί των πετρελαιοειδών που καταναλώνονται στις περιοχές Udine και Τεργέστης, υπό την προϋπόθεση ότι οι φορολογικοί συντελεστές τηρούν τους ελάχιστους συντελεστές που προβλέπονται στην κοινοτική νομοθεσία.

3. Στο Βασίλειο των Κάτω Χωρών:

- για τη μείωση των συντελεστών επί του πετρελαίου εσωτερικής καύσης (ντήζελ) για εμπορικά οχήματα, υπό την προϋπόθεση ότι ο φορολογικός συντελεστής τηρεί τον ελάχιστο συντελεστή που προβλέπει η κοινοτική νομοθεσία.

Άρθρο 4

Οι ακόλουθες παρεκκλίσεις θα πάψουν να ισχύουν από την 1η Ιανουαρίου 1998:

1. Στο Βασίλειο του Βελγίου:

- για τους κινητήρες που χρησιμοποιούνται για την αποστράγγιση περιοχών που έχουν πληγεί από πλημμύρες.

2. Στην Ελληνική Δημοκρατία:

- για μείωση του φορολογικού συντελεστή επί του πετρελαίου ντήζελ, προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον, υπό την προϋπόθεση ότι τα κίνητρα αυτά συνδέονται με καθιερωμένα τεχνικά χαρακτηριστικά, συμπεριλαμβανομένου του ειδικού βάρους, της περιεκτικότητας σε θείο, του σημείου απόσταξης, του αριθμού και δείκτη κετανίου και ότι για τους συντελεστές αυτούς τηρούνται πάντοτε οι ελάχιστοι φορολογικοί συντελεστές επί των πετρελαιοειδών, όπως προβλέπεται στην κοινοτική νομοθεσία,

- για εγκαταστάσεις αφαλάτωσης,

- για τη χορήγηση ελάφρυνσης από τον ειδικό φόρο κατανάλωσης επί των πετρελαιοειδών για τα καύσιμα που προορίζονται να χρησιμοποιηθούν για τα επίσημα οχήματα των μητροπολιτών,

- για τη ναυσιπλοΐα με ιδιωτικά σκάφη αναψυχής.

3. Στην Ιρλανδία:

- για τη λειτουργία φάρων.

4. Στην Ιταλική Δημοκρατία:

- για κινητήρες που χρησιμοποιούνται για την αποστράγγιση περιοχών που έχουν πληγεί από πλημμύρες.

5. Στο Βασίλειο των Κάτω Χωρών:

- για κινητήρες που χρησιμοποιούνται για την αποστράγγιση περιοχών που έχουν πληγεί από τις πλημμύρες,

- για εγκαταστάσεις αφαλάτωσης.

6. Στο Βασίλειο της Σουηδίας:

- για μειωμένο φορολογικό συντελεστή για το ελαφρύ πετρέλαιο θέρμανσης, σύμφωνα με τις περιβαλλοντικές κατηγορίες.

7. Στο Ηνωμένο Βασίλειο:

- για τη λειτουργία φάρων.

Άρθρο 5

1. Οι αποφάσεις του Συμβουλίου 92/510/ΕΟΚ (5), 93/697/ΕΚ (6), 95/585/ΕΚ (7), 96/273/ΕΚ (8), 96/418/ΕΚ (9), 97/91/ΕΚ (10), 97/92/ΕΚ (11), 97/93/ΕΚ (12) και 97/136/ΕΚ (13) καταργούνται από την 1η Ιουλίου 1997.

2. Οι ακόλουθες εξουσιοδοτήσεις που χορηγήθηκαν κατόπιν αιτήσεων που υποβλήθηκαν για λόγους ειδικής πολιτικής και που θεωρείται ότι αποφασίστηκαν σιωπηρά από το Συμβούλιο μετά την εκπνοή της δίμηνης προθεσμίας που προβλέπεται στο άρθρο 8 παράγραφος 4 της οδηγίας 92/81/ΕΟΚ, καταργούνται από την 1η Ιουλίου 1997:

- η εξουσιοδότηση που χορηγήθηκε στη Γερμανία κατόπιν της από 15ης Μαρτίου 1994 αιτήσεώς της, που κοινοποιήθηκε στα κράτη μέλη από την Επιτροπή στις 7 Απριλίου 1994,

- η εξουσιοδότηση που χορηγήθηκε στην Ισπανία κατόπιν της από 17ης Μαΐου 1994 αιτήσεώς της, που κοινοποιήθηκε στα κράτη μέλη από την Επιτροπή στις 17 Ιουνίου 1994,

- η εξουσιοδότηση που χορηγήθηκε στη Γαλλία κατόπιν της από 13ης Δεκεμβρίου 1993 αιτήσεώς της, που κοινοποιήθηκε στα κράτη μέλη από την Επιτροπή στις 7 Απριλίου 1994,

- η εξουσιοδότηση που χορηγήθηκε στη Γαλλία κατόπιν της από 23ης Νοεμβρίου 1994 αιτήσεώς της, που κοινοποιήθηκε στα κράτη μέλη από την Επιτροπή στις 19 Δεκεμβρίου 1994,

- η εξουσιοδότηση που χορηγήθηκε στην Ιταλία κατόπιν της από 15ης Μαρτίου 1994 αιτήσεώς της, που κοινοποιήθηκε στα κράτη μέλη από την Επιτροπή στις 5 Απριλίου 1994,

- η εξουσιοδότηση που χορηγήθηκε στην Ιρλανδία κατόπιν της από 30ής Ιουλίου 1993 αιτήσεώς της, που κοινοποιήθηκε στα κράτη μέλη από την Επιτροπή στις 15 Σεπτεμβρίου 1993,

- η εξουσιοδότηση που χορηγήθηκε στην Πορτογαλία κατόπιν της από 11ης Μαρτίου 1994 αιτήσεώς της, που κοινοποιήθηκε στα κράτη μέλη από την Επιτροπή στις 7 Απριλίου 1994,

- η εξουσιοδότηση που χορηγήθηκε στο Ηνωμένο Βασίλειο κατόπιν της από 20ής Ιανουαρίου 1994 αιτήσεώς του, που κοινοποιήθηκε στα κράτη μέλη από την Επιτροπή στις 24 Φεβρουαρίου 1994.

Άρθρο 6

Η παρούσα απόφαση απευθύνεται στα κράτη μέλη.

Λουξεμβούργο, 30 Ιουνίου 1997.

Για το Συμβούλιο

Ο Πρόεδρος

A. NUIS

(1) ΕΕ αριθ. L 316 της 31. 10. 1992, σ. 12 7 οδηγία όπως τροποποιήθηκε τελευταία από την οδηγία 94/74/ΕΚ (ΕΕ αριθ. L 365 της 31. 12. 1994, σ. 46).

(2) ΕΕ αριθ. C 382 της 18. 12. 1996, σ. 5.

(3) ΕΕ αριθ. C 200 της 30. 6. 1997.

(4) ΕΕ αριθ. L 316 της 31. 10. 1992, σ. 19 7 οδηγία όπως τροποποιήθηκε από την οδηγία 94/74/ΕΚ (ΕΕ αριθ. L 365 της 31. 12. 1994, σ. 46).

(5) ΕΕ αριθ. L 316 της 31. 10. 1992, σ. 16.

(6) ΕΕ αριθ. L 321 της 23. 12. 1993, σ. 29.

(7) ΕΕ αριθ. L 327 της 30. 12. 1995, σ. 33.

(8) ΕΕ αριθ. L 102 της 25. 4. 1996, σ. 40.

(9) ΕΕ αριθ. L 172 της 11. 7. 1996, σ. 22.

(10) ΕΕ αριθ. L 29 της 31. 1. 1997, σ. 53.

(11) ΕΕ αριθ. L 29 της 31. 1. 1997, σ. 54.

(12) ΕΕ αριθ. L 29 της 31. 1. 1997, σ. 55.

(13) ΕΕ αριθ. L 52 της 22. 2. 1997, σ. 18.